**Stjórnarfundur DSÍ 9. apríl 2019**

Mætt voru: Ólafur Már Hreinsson (ÓMH), Sandra Baldvinsdóttir (SB), Jóhann Gunnar Arnarsson (JGA), Anna Claessen framkvæmdastjóri (AC) og Hrannar Már Ásgeirsson (HMÁ) í gegnum fjarfundabúnað.

1. **Uppstillingarnefnd.** Samþykkt var að skipa í nefndina Atla Má Sigurðsson, sem formann, Sólveigu Bentsdóttur og Hauk Ragnarsson.
2. **Dansþing 13. maí.**

a. *Skýrsla stjórnar*. SB og HMÁ gera uppkast að skýrslu.

b. *Ársreikningur 2018*. Farið var yfir stöðuna.

c. *Skýrsla mótanefndar*. Hafa þarf samband við Kjartan.

d. *Skipun stjórnar*. Ragnar Sverrisson hefur boðið sig fram til formanns. Síðasti dagur til að bjóða sig fram til formanns er 22. apríl.

e. *Fundarstjóri*. AC hefur samband við hugsanlega fundarstjóra.

f. *Panta salinn* 13. maí kl. 18:00-21:00. AC pantar salinn og veitingar.

1. **Maí mótið.** Stjórn fékk beiðni frá pari í flokki fullorðinna um að keppt verði í standard á sunnudeginum en fundin var lausn þannig að parið geti keppt á laugardegi, eins og venja er á þessu móti. Ákveðið var að AC sendi út tilkynningu um hverjir verða dómarar á mótinu.
2. **Greiðslur til starfsmanna vegna mars mótsins.** Farið var yfir útistandandi greiðslur til starfsmanna. Einnig þarf að greiða reikning vegna næringarfyrirlesturs. ÓMH sér um að greiða.
3. **Fyrirspurn um val í landsliðið.** Tekið var fyrir erindi frá pari í flokki ungmenna sem var í 5. sæti í flokki fullorðinna 10 dönsum, um aðild að landsliðinu með vísan til 3. gr. reglna um val í landsliðið. Fram kom að tilgangurinn með 3. gr. reglannna hafi verið að vernda fullorðin pör og taka þau inn í landsliðið en ekki taka inn fleiri ungmenni. Þrátt fyrir að þetta hafi verið markmiðið á parið samkvæmt orðalagi ákvæðisins rétt á sæti í landsliðinu. ÓMH mun svara erindinu og upplýsa landsliðsnefnd. Rætt var hvort ástæða væri til að lagfæra orðalag 3. gr. til samræmis við upphaflegt markmið reglunnar en skiptar skoðanir voru um það og ákveðið að gera ekki breytingar.
4. **Drög að reglum um nýjan keppnisflokk.** Drögin voru rædd og gerðar tilteknar breytingar. Stjórn samþykkti reglur um viðauka við móta- og keppendareglur DSÍ, um keppnisflokkinn fagmaður-áhugamaður, en ÓMH sat hjá við atkvæðagreiðslu.
5. **Auglýsingar á facebook síðu DSÍ.** Rætt var og ákveðið að ekki eigi að auglýsa viðburði á fb síðu eða vefsíðu DSÍ nema það varði dansíþróttina í heild.
6. **Önnur mál.** ÓMH greindi frá fundi með ÍSÍ 8. apríl um afreksstyrki.

Þannig fram farið.

Sandra Baldvinsdóttir